ריכדלי באזור

ריכדלי באזור (בהולנדית: Riechedly Bazoer; נולד ב-12 באוקטובר 1996 באוטרכט שבהולנד) הוא כדורגלן הולנדי המשחק בעמדת הקשר בקבוצת א.ז. אלקמאר מליגת העל ההולנדית. באזור נולד באוטרכט שבהולנד. הוא החל לשחק במחלקת הנוער של המועדון המקומי USV אלינקווייק, ובשנת 2006 עבר למחלקת הנוער של מועדון הפאר פ.ס.וו. איינדהובן. בשנת 2012 עבר באזור למחלקת הנוער של אייאקס מליגת העל ההולנדית, על-אף עניין בו מצד קבוצות פרמייר ליג כגון ארסנל, צ'לסי, מנצ'סטר סיטי וניוקאסל יונייטד. בעונת 2013/2014, וכן במחצית הראשונה של עונת 2014/2015, שיחק באזור בצעירי אייאקס, קבוצת המילואים של המועדון, אשר שיחק בליגת המשנה ההולנדית. ב-28 באוקטובר 2014 ערך באזור את הופעת הבכורה שלו בקבוצה הראשונה של המועדון, כששיחק 90 דקות בניצחון 0–4 על אורק במסגרת הגביע ההולנדי. ב-6 בדצמבר הוא ערך את הופעת הבכורה שלו בליגה, כשנכנס כמחליף בדקה ה-65 בניצחון 0–5 על וילם II במסגרת המחזור ה-15 בליגה. ב-15 בפברואר 2015 הוא הבקיע את שער הבכורה שלו במועדון, שער בדקה ה-15 בניצחון 2–4 על טוונטה במסגרת המחזור ה-23 בליגה. ב-19 בפברואר ערך באזור את הופעת הבכורה בליגה האירופית, כששיחק 90 דקות בניצחון 0–1 על לגיה ורשה במסגרת המשחק הראשון בשלב 32 הגדולות. ב-19 במרץ הבקיע באזור את שער הבכורה שלו בליגה האירופית, שער בדקה ה-60 בניצחון 1–2 על דנייפר דנייפרופטרובסק במסגרת משחק הגומלין של שלב שמינית הגמר. בעונתו הראשונה בקבוצה הראשונה ערך באזור 17 הופעות ליגה ושער אחד. בעונת 2015/2016 הוא הוסיף 29 הופעות ליגה וחמישה שערים, ובמחצית הראשונה של עונת 2016/2017 ערך חמש הופעות ליגה. ב-14 בדצמבר 2016 הודיעה וולפסבורג מהבונדסליגה כי באזור חתם במועדון לארבע וחצי עונות. ב-12 בפברואר 2017 ערך את הופעתו הבכורה בקבוצה בניצחון 1–2 על הופנהיים. בקיץ 2018 הושאל באזור לפורטו. ב-24 באוקטובר ערך את הופעתו הבכורה בקבוצה בניצחון 3–1 על לוקומוטיב מוסקבה בליגת האלופות. ב-31 באוקטובר כבש את שערו הראשון במועדון בניצחון 2–4 על וארזים בגביע הליגה, באזור לא שותף כלל בליגה והורד לקבוצת המילואים, בינואר סיום את ההשאלה בפורטו. ב-7 בינואר 2019 הושאל באזור לאוטרכט עד לסוף העונה. ב-27 בינואר ערך את הופעתו הבכורה בקבוצה בהפסד 0–1 לווילם II. ב-2 במרץ כבש את שערו הראשון בניצחון 1–5 על הרקלס אלמלו. ב-12 ביולי 2019 חתם באזור לשלוש שנים בויטסה ארנהם. ב-3 באוגוסט ערך את הופעתו הבכורה בתיקו 2-2 נגד קבוצתו לשעבר אייאקס בו כבש את שערו הבכורה והורחק בצהוב שני. ב-1 באוגוסט 2022 חתם בא.ז. אלקמאר. באזור שיחק בכל הנבחרות הצעירות של הולנד, ואף זכה באליפות אירופה עד גיל 17 בשנת 2012. בחודש אוקטובר 2015 זומן באזור לראשונה לסגל נבחרת הולנד, על-מנת להחליף את דייבי קלאסן לקראת המשחק נגד נבחרת קזחסטן במסגרת מוקדמות יורו 2016, ובחודש נובמבר הוא זומן שוב למשחקי הידידות נגד נבחרת ויילס ונבחרת גרמניה. ב-13 בנובמבר ערך באזור את הופעת הבכורה שלו בנבחרת, כשהחליף את יורדי קלאסי בניצחון 2–3 על נבחרת ויילס. נבחרת הולנד עד גיל 17 אליפות אירופה עד גיל 17 (1): 2012 אישיים כישרון השנה של אייאקס (1): 2016 מדיה וקבצים בנושא ריכדלי באזור בוויקישיתוף ריכדלי באזור, ברשת החברתית אינסטגרם ריכדלי באזור, באתר Transfermarkt ריכדלי באזור, באתר Soccerway ריכדלי באזור, באתר BDFutbol ריכדלי באזור, באתר WorldFootball.net ריכדלי באזור, באתר National Football Teams ריכדלי באזור, באתר FootballDatabase.eu PSV wonderkid Bazoer weighs up offers from Arsenal, Chelsea & Manchester City באתר Goal.com, ‏ 8 בנובמבר 2012 (באנגלית) Newcastle want Arsenal and Man City target Bazoer as PSV urge youngster to snub England באתר דיילי מייל, 24 באוקטובר 2012 (באנגלית) סיכום המשחק באתר Transfermarkt, ‏ 28 באוקטובר 2014 (באנגלית) סיכום המשחק באתר Transfermarkt, ‏ 6 בדצמבר 2014 (באנגלית) סיכום המשחק באתר Transfermarkt, ‏ 15 בפברואר 2015 (באנגלית) סיכום המשחק באתר Transfermarkt, ‏ 19 בפברואר 2015 (באנגלית) סיכום המשחק באתר Transfermarkt, ‏ 19 במרץ 2015 (באנגלית) 12 Millionen Euro: Wolfsburg schlägt bei Bazoer zu באתר Kicker, ‏ 14 בדצמבר 2016 (בגרמנית) ONDER 17 EUROPEES KAMPIOEN באתר הרשמי של התאחדות הכדורגל ההולנדית, 16 במאי 2012 (בהולנדית) Klaassen, Promes withdrawn from Dutch squad באתר FourFourTwo, ‏ 5 באוקטובר 2015 (באנגלית) Blind calls Depay into Dutch squad, retains Robben באתר FourFourTwo, ‏ 6 בנובמבר 2015 (באנגלית) סיכום המשחק באתר Transfermarkt, ‏ 13 בנובמבר 2015 (באנגלית) Cillessen Ajacied-, Bazoer Talent vh Jaar באתר הרשמי של אייאקס, 12 במאי 2016 (בהולנדית)